इस्सै दरान आदिवासियें मकामी नेता छत्रधर महतो दे नेतृत्व च पुलस संत्रास विरोधी जनसाधारण कमेटी दा गठन कीता जिसने पूरे क्षेत्र च पुलस कारवाई दा जोरदार बरोध कीता। इस्सै दरान माओवादियें राजनीतिक कार्यकर्ताएं दी आड़ च प्रतिरोध दा जेह्‌ड़ा नमां खेढ खेड्ढेआ ओह्‌दा नतीजा सामने ऐ। उड़ीसा ते झारखंड दी नक्सल बेल्ट दे बछकार स्थित लालगढ़ च व्याप्त गरीबी ते असंदोख दे कारण माओवादिएं लोकें गी माकपा दे खलाफ भड़काना शुरू करी दित्ता ते ब’रे 2007 दे परैंत माओवादिएं अपनी रणनीति माकपा उप्पर गै केंद्रित करी दित्ती।